CELEX: 32003L0014
Language: sl
Date: 2003-02-10 00:00:00
Title: Direktiva komisije 2003/14/ES z dne 10. februarja 2003 o spremembi Direktive 91/321/EGS o začetnih in nadaljevalnih formulah za dojenčke in majhne otrokeBesedilo velja za EGP.

Pomembno pravno obvestilo

|

32003L0014

Uradni list L 041 , 14/02/2003 str. 0037 - 0040

		Direktiva Komisije 2003/14/ESz dne 10. februarja 2003o spremembi Direktive 91/321/EGS o začetnih in nadaljevalnih formulah za dojenčke in majhne otroke(Besedilo velja za EGP)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 89/398/EGS z dne 3. maja 1989 o približevanju zakonodaje držav članic, ki se nanaša na živila za posebne prehranske namene [1], kakor je bila nazadnje spremenjena z Direktivo 1999/41/ES Evropskega parlamenta in Sveta [2], in zlasti člena 4(1) Direktive,ob upoštevanju mnenja Znanstvenega odbora za prehrano,ob upoštevanju naslednjega:(1) Člen 6 Direktive Komisije 91/321/EGS [3], kakor je bila nazadnje spremenjena z Direktivo 1999/50/ES [4], določa, da začetne in nadaljevalne formule za dojenčke in majhne otroke ne vsebujejo nobenih snovi v količini, ki bi ogrožala zdravje dojenčkov in majhnih otrok.(2) Na podlagi mnenj, ki jih je Znanstveni odbor za prehrano podal 19. septembra 1997 in 4. junija 1998, je z Direktivo 91/321/EGS določena mejna vrednost ostanka 0,01 mg/kg za katerikoli posamezni pesticid v začetnih in nadaljevalnih formulah za dojenčke in majhne otroke.(3) Pri majhnem številu pesticidov ali presnovnih produktov pesticidov tudi mejna vrednost ostanka 0,01 mg/kg, v najslabših pogojih vnosa, za dojenčke in majhne otroke pomeni presežek sprejemljivega dnevnega vnosa. To zadeva pesticide in presnovne produkte pesticidov, katerih sprejemljiv dnevni vnos je nižji od 0,0005 mg/kg telesne mase.(4) Direktiva 91/321/ES uvaja načelo prepovedi uporabe teh pesticidov pri pridelavi kmetijskih proizvodov, namenjenih za proizvodnjo začetnih in nadaljevalnih formul za dojenčke in majhne otroke. Te pesticide je treba uvrstiti na seznam v Prilogi IX k Direktivi 91/321/EGS. S to prepovedjo pa vendarle ni zagotovljeno, da izdelki ne vsebujejo tovrstnih pesticidov, ker nekateri pesticidi onesnažujejo okolje, njihove ostanke pa je mogoče najti v zadevnih proizvodih.(5) Zdravje dojenčkov in majhnih otrok je mogoče bolje varovati z uporabo dodatnih zahtev, ki jih je mogoče izvajati z analizo ne glede na izvor izdelka.(6) Večina pesticidov, katerih sprejemljiv dnevni vnos je nižji od 0,0005 mg/kg telesne mase, je v Skupnosti že prepovedana ali pa bo prepovedana od julija 2003. Prepovedanih pesticidov se z najsodobnejšimi analiznimi metodami ne sme zaznati v začetnih in nadaljevalnih formulah za dojenčke in majhne otroke. Nekateri pesticidi pa se počasi razgrajujejo in še vedno onesnažujejo okolje. Zato so lahko prisotni v začetnih in nadaljevalnih formulah za dojenčke in majhne otroke, četudi se niso uporabljali. Zaradi nadzora je potreben usklajen pristop.(7) Do odločitve Komisije o tem, ali dovoljeni pesticidi izpolnjujejo varnostne zahteve iz člena 5 Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [5], kakor je bila nazadnje spremenjena z Direktivo Komisije 2003/5/ES [6], je treba njihovo nadaljnjo uporabo dovoliti, dokler so njihovi ostanki v skladu z mejnimi vrednostmi ostankov, določenimi v tej direktivi. Slednje je treba določiti na ravneh, ki zagotavljajo, da pri dojenčkih in majhnih otrocih tudi v najslabših pogojih vnosa ne bo presežen ustrezni sprejemljivi dnevni vnos.(8) Direktivo 91/321/EGS je treba ustrezno spremeniti.(9) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –SPREJELA NASLEDNJO DIREKTIVO:Člen 1Direktiva 91/321/EGS se spremeni v naslednjem:1. Člen 6 se spremeni:- Odstavek 1 se nadomesti z:"1. Začetne in nadaljevalne formule za dojenčke in majhne otroke ne vsebujejo nobenih snovi v količini, ki bi ogrožala zdravje dojenčkov in majhnih otrok. Zadevne mejne vrednosti za snovi, ki niso navedene v odstavkih 2 in 3, se določijo brez odlašanja."- Odstavek 3 se nadomesti z:"3. (a) Pesticidi, uvrščeni na seznam v Prilogi IX, se ne smejo uporabljati pri kmetijskih proizvodih, namenjenih za proizvodnjo začetnih in nadaljevalnih formul za dojenčke in majhne otroke. Zaradi nadzora se šteje:(i) da se pesticidi, navedeni v Preglednici 1 Priloge IX, niso uporabljali, če njihovi ostanki ne presegajo mejne vrednosti 0,003 mg/kg. Ta raven, ki se šteje za mejo določanja delovnega območja analizne metode, se redno pregleduje glede na tehnični napredek;(ii) da se pesticidi, navedeni v Preglednici 2 Priloge IX, niso uporabljali, če njihovi ostanki ne presegajo mejne vrednosti 0,0003 mg/kg. Ta raven se redno pregleduje z vidika podatkov o okoljski onesnaženosti.(b) Z odstopanjem od odstavka 2 za pesticide, uvrščene na seznam v Prilogi X, veljajo tam navedene mejne vrednosti ostankov.Za pesticide, uvrščene na seznam v Prilogi X, se Priloga IX in Priloga X k tej direktivi ustrezno spremenita, kadar se sklene, da se neka aktivna snov ne vključi v Prilogo I k Direktivi 91/414/EGS.(c) Vrednosti, navedeni v pododstavkih (a) in (b), veljata za proizvode, ki so pripravljeni za uživanje ali se jih pripravi po navodilih proizvajalcev."2. Priloga IX se nadomesti s Prilogo I k tej direktivi.3. Priloga II k tej direktivi se doda kot Priloga X.Člen 21. Države članice dovolijo trgovino z izdelki, ki so v skladu s členom 6(3) Direktive 91/321/EGS, najpozneje do 6. marca 2004.2. Države članice prepovejo trgovino z izdelki, ki niso v skladu s členom 6(3) Direktive 91/321/EGS najpozneje od 6. marca 2005.Člen 3Države članice sprejmejo zakone in druge predpise, potrebne za uskladitev s to direktivo, najpozneje do 6. marca 2004. O tem takoj obvestijo Komisijo.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.Člen 4Ta direktiva začne veljati dvajseti dan po objavi v Uradnem listu Evropskih skupnosti.Člen 5Ta direktiva je naslovljena na države članice.V Bruslju, 10. februarja 2003Za KomisijoDavid ByrneČlan Komisije[1] UL L 186, 30.6.1989, str. 27.[2] UL L 172, 8.7.1999, str. 38.[3] UL L 175, 4.7.1991, str. 35.[4] UL L 139, 2.6.1999, str. 29.[5] UL L 230, 19.8.1999, str. 1.[6] UL L 8, 14.1.2003, str. 7.--------------------------------------------------PRILOGA I"PRILOGA IXPesticidi, ki se ne smejo uporabljati pri kmetijskih proizvodih, namenjenih za proizvodnjo začetnih in nadaljevalnih formul za dojenčke in majhne otrokePreglednica 1Kemijsko ime snovi (opredelitev ostanka)Disulfoton (vsota disulfotona, disulfoton sulfoksida in disulfoton sulfona, izražena kot disulfoton)Fensulfotion (vsota fensulfotiona, njegovih kisikovih analogov in njihovih sulfonov, izraženo kot fensulfotion)Fentin, izražen kot trifenilkositrov kationHaloksifop (vsota haloksifopa, njegovih soli in estrov, vključno s konjugati, izraženo kot haloksifopHeptaklor in trans-heptaklor epoksid, izraženo kot heptaklorHeksaklorbenzenNitrofenOmetoatTerbufos (vsota terbufosa, njegovih sulfoksidov in sulfonov, izraženo kot terbufos)Preglednica 2Kemijsko ime snoviAldrin in dieldrin. izraženo kot dieldrinEndrin"--------------------------------------------------PRILOGA II"PRILOGA XPosebne mejne vrednosti pesticidov in presnovnih produktov pesticidov v začetnih in nadaljevalnih formulah za dojenčke in majhne otrokeKemijsko ime snovi | Mejna vrednost ostankov (mg/kg) |Kadusafos | 0,006 |Demeton-S-metil/demeton_S-metil sulfon/oksidemeton-metil (posamezno ali v kombinaciji, izraženo kot demeton-S-metil) | 0,006 |Etoprofos | 0,008 |Fipronil (vsota fipronila in fipronil-desulfinila, izraženo kot fipronil) | 0,004 |Propineb/ propilenetiourea (vsota propineba in propileenetiouree) | 0,006 |"--------------------------------------------------